钦定古今图书集成/明伦汇编/皇极典/第259卷 > 论大臣形迹事 前人
## 钦定古今图书集成/明伦汇编/皇极典/第259卷 > 论大臣形迹事 前人

臣伏见朝“廷累年以来，凡进用庶官，裁处大事，必避
形迹以为公道。上下相蔽，习以为常。有才者以形迹
而不敢用，不才者以形迹而不敢去，事有可为者以
形迹而不为，事有不可行者以形迹而或行，此盖苟
避中伤，以防后害尔。为身谋则可，为国谋则不当如
是，此最时政之大害也。且天子择宰相，宰相择诸司
官长，诸司官长参举僚属，俾公卿大夫而下，各称其
职，然后推诚委任，坦无疑贰，则中外协济，政务修举。
如此而不臻古治者，臣所未喻也。”臣伏读《唐书》，太宗
朝或言魏徵阿党者，帝使温彦博验之，无状，因令彦
博让之，且曰：“今后不得不存形迹。”他日征入，奏曰：“臣
闻君臣协契，义同一体，岂可不存公道，惟事形迹？若

安期对曰：“圣帝明王，莫不劳于求贤，逸于任使。设使
尧舜苦己癯疾，不能用贤，亦王化不行。况天下至广，
非无英彦，但比近公卿荐引，即遭嚣谤，以为明党。况
沈滞者未伸，而在位者已损，所以人思苟免，竞为缄
默。若人主虚己招纳，广务搜访，不忌恩仇，惟能是用，
谗既不入，谁敢不竭忠诚？此皆事由君上，非臣下所
能致也。”高宗深纳其言，所以贞观、永徽之代，最号太
平者，盖由广延纳之道，推至公之心，使之然矣。宜乎
载在史册，焕为美谈。伏自陛下嗣守神器，已逾二纪，
日御便殿，孜孜求治，虽古先哲王未有如是之焦劳
也。而时多疵疠，民未富庶，国廪罕蓄，邦计亦削者，何
也？盖知人用人之道，恐有所未尽尔。昔齐桓公问管
仲曰：“何者害霸？”曰：“不能知人，害霸也；知而不能用，害
霸也；用而不能信，害霸也；既信而又使小人参之，害
霸也。”夫管仲一诸侯佐尔犹慎于信用小“人，况巍巍
盛德，复将有所间然乎？伏望陛下奋乾刚之威，确然
英断，申命宰执，进用贤俊，斥去形迹之弊，以广公正。
路路判忠佞，抑侥幸，察左右爱憎之说，延中外傥直
之议。慎重名器，振举纲目”，则可使教惇于上，民悦于
下，召天地之和气，致邦国于永宁。惟在陛下日慎一
日，力行而已。